Ιωάννης Δ΄ της Νεαπόλεως

Ο Ιωάννης, από την οικογένεια των Σεργίων, ήταν Δούκας της Νάπολης την περίοδο από το 999 έως το 1003 ή 1004Venance Grumel, Traité d'études byzantines: La Chronologie les Presses universitaires de France, Paris 1958 « Ducs de Naples », p. 424 .

Ο Ιωάννης ήταν γιος και ο διάδοχος του Σεργίου Γ΄. Όταν το 999 ο αυτοκράτορας Όθων Γ΄ της Αγίας Ρωμαϊκής Αυτοκρατορίας ήρθε για πρώτη φορά στην Ιταλία, διόρισε τον Αντεμάρ, έναν ευγενή της Λομβαρδίας που μεγάλωσε μαζί του στη γερμανική αυλή, Δούκα του Σπολέτο. Του έδωσε εντολή να υποτάξει υπό την εξουσία του την Κάπουα και τη Νάπολη. Ο Αντεμάρ κατέλαβε την Κάπουα και έπειτα τη Νάπολη  όπου συλλαμβάνει τον Ιωάννη, τον οποίο και στέλνει φυλακισμένο στη Κάπουα. Όταν οι κάτοικοι της Κάπουα εξεγέρθηκαν κι έκαναν δούκα τους τον Λάντολφ ο οποίος καταγόταν από την τοπική αριστοκρατία, ο Ιωάννης απελευθερώνεται, επιστρέφει στη Νάπολη και ανακτά την εξουσία του. Το 1002, λίγο πριν από το θάνατό του, έκανε συνκυβερνήτη τον γιο του Σέργιο, ο οποίος τον διαδέχθηκε λίγο αργότεραJules Gay L'Italie méridionale et l'Empire byzantin depuis l'avènement de Basile Ier jusqu'à la prise de Bari par les Normands (867-1071) Albert Fontemoing éditeur, Paris 1904 , p. 372-373.

 Παραπομπές 

Κατηγορία:Δούκες της Νεαπόλεως
Κατηγορία:Οίκος Σεργίων της Νεαπόλεως
Κατηγορία:Βυζαντινοί δούκες
Κατηγορία:Βυζαντινοί διοικητές της Νάπολης
Κατηγορία:Βυζαντινοί του 10ου αιώνα